Document ID: /roh_data/filtered/fineweb-2-filterrobots_roh.jsonl.gz/16785

Il Mufti, il manader dals Palestinais durant las segunda guerra mundiala, saja stà in cumplizi dals nazis ed haja persvas Hitler da sragischar ora ils gidieus.
La chanceliera tudestga Angela Merkel ha ditg ch'ils Tudestgs n'hajan nagina raschun da midar lur maletg da l'istorgia. Els enconuschian la responsabladad dals nazis. En vista a l'escalaziun da la violenza en il Proxim Orient ha ella appellà omaduas varts da sa calmar.
Stadis Unids sa distanzieschan
Ils Stadis Unids ch'èn ils pli impurtants alliads da l'Israel èn sa distanziads da las remartgas dal primminister israelian. L'interpretaziun da Netanjahu en connex cun il Holocaust na correspundia betg a las enconuschientschas scientificas.
Er il manader da l'opposiziun en l'Israel, Izchak Herzog, ha appellà a Netanjahu da prender enavos ses pled. I sa tractia dad ina sfalsificaziun privlusa da l'istorgia.
RR novitads 06.00